মাহিয়া মাহি

**শারমিন আকতার নিপা** (মঞ্চ নাম **মাহিয়া মাহি** হিসেবেই অধিক পরিচিত; জন্ম: ২৭ অক্টোবর ১৯৯৩) হচ্ছেন একজন বাংলাদেশী চলচ্চিত্র অভিনেত্রী। ২০১২ সালে ভালোবাসার রঙ চলচ্চিত্রের মাধ্যমে মাহির চলচ্চিত্রে অভিষেক হয়। তিনি বাংলাদেশের সর্বোচ্চ পারিশ্রমিক প্রাপ্ত অভিনেত্রীদের একজন।

## জন্ম ও শৈশব
মাহিয়া মাহি ১৯৯৩ সালের ২৭ অক্টোবর  রাজশাহীর তানোর উপজেলার মুণ্ডুমালায় নানাবাড়িতে জন্মগ্রহণ করেন। তার পৈতৃক নিবাস চাঁপাইনবাবগঞ্জ জেলার নাচোল উপজেলা। তার পারিবারিক নাম শারমিন আক্তার নিপা। তার পিতার নাম আবু বকর এবং মাতার নাম দিলারা ইয়াসমিন।

## শিক্ষাজীবন
তিনি ঢাকা উত্তরা হাইস্কুল থেকে মাধ্যমিক ও  ঢাকা সিটি কলেজ থেকে উচ্চ মাধ্যমিক সম্পন্ন করেন। বর্তমানে তিনি শান্ত-মারিয়াম ইউনিভার্সিটি অব ক্রিয়েটিভ টেকনোলজিতে ফ্যাশন ডিজাইনিংয়ের উপর পড়াশুনা করেছেন।

## ব্যক্তিগত জীবন
মাহি ২০১৬ সালে পারভেজ মাহমুদ অপুর সঙ্গে পরিনয়সূত্রে আবদ্ধ হন। ২০২১ সালের জুন মাসে তাদের বিচ্ছেদ ঘটে। বর্তমানে তিনি গাজীপুরের ব্যবসায়ী রাকিব সরকারের সাথে বিবাহবন্ধনে আবদ্ধ আছেন। তারা ২০২১ সালের সেপ্টেম্বরে বিয়ে করেন। এই দম্পতি ২০২৩ সালের ২৮ মার্চ একটি পুত্র সন্তান জন্ম দেন।

তিনি বাংলাদেশের দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে অংশ নিয়ে পরাজিত হন।

## রাজনৈতিক জীবন
থাম্ব|দ্বাদশ জাতীয় সংসদ নির্বাচনে প্রতীক বরাদ্দ পেয়ে সাংবাদিকদের মুখোমুখি হন মাহিয়া মাহি
২০২৪ সালের ৭ জানুয়ারি দ্বাদশ জাতীয় সংসদ নির্বাচনে রাজশাহী-১ আসনে ট্রাক প্রতীক নিয়ে স্বতন্ত্র প্রার্থী হিসেবে নির্বাচনে প্রতিদ্বন্দিতা করেন। নির্বাচনে ৯ হাজার ৯ ভোট পেয়ে তৃতীয় অবস্থান দখল করেন।

## গ্রেফতার ও জামিন
ফেসবুক লাইভে গিয়ে চিত্রনায়িকা মাহিয়া মাহি সরকার ও তার স্বামী রকিব সরকার মানহানিকর তথ্য প্রচার করে আইনশৃঙ্খলা অবনতি ঘটানোর চেষ্টা করেছেন, এমন অভিযোগে গাজীপুর মেট্রোপলিটন পুলিশ ডিজিটাল নিরাপত্তা আইনে মামলা করে। পরবর্তীতে ২০২৩ সালের ১৮ মার্চ শনিবার দুপুর পৌনে ১২টায় ঢাকার হযরত শাহজালাল আন্তর্জাতিক বিমানবন্দর থেকে তিনি পুলিশের হাতে গ্রেফতার হন। একইদিনে আদালত থেকে তাকে জামিন দেওয়া হয়।

## অভিনয় জীবন
মাহিয়া মাহি ২০১২ সালে জাজ মাল্টিমিডিয়া প্রযোজিত *[[ভালোবাসার রঙ]]* চলচ্চিত্রের মাধ্যমে অভিনয় জীবন শুরু করেন। ২০১৩ সালে মাহির পরপর তিনটি চলচ্চিত্র সাফল্যের মুখ দেখে, এবং তিনি অভিনেত্রী হিসেবে নিজের অবস্থান সুদৃঢ় করেন।
২০১৪ সালে বেশ সাফল্যের সঙ্গেই কয়েকটি চলচ্চিত্রে অভিনয় করেন তিনি। *[[অগ্নি (চলচ্চিত্র)|অগ্নি]]*, *কি দারুন দেখতে*, *[[দবির সাহেবের সংসার]]*, *হানিমুন*, *[[অনেক সাধের ময়না]]* এবং *[[দেশা: দ্য লিডার]]* এর মতো চলচ্চিত্রে অভিনয় করে সমালোচকদের প্রশংসা কুড়িয়েছেন। ২০১৫ সালে *[[রোমিও বনাম জুলিয়েট]]* চলচ্চিত্রের মাধ্যমে টলিউডে অভিষেক ঘটে তার। একই বছর *[[অগ্নি (চলচ্চিত্র)|অগ্নির]]* দ্বিতীয় কিস্তি *[[অগ্নি ২]]* চলচ্চিত্রটি ভারত-বাংলাদেশ যৌথ প্রযোজনায় নির্মিত হয়। চলচ্চিত্রটি পবিত্র ঈদুল ফিতর উপলক্ষে ২০১৫ সালের ১৮ জুলাই দেশব্যাপী মুক্তি দেওয়া হয়। তিনি ২০১৬ সালে হুমায়ূন আহমেদের লেখা বিখ্যাত উপন্যাস *[[কৃষ্ণপক্ষ (চলচ্চিত্র)|কৃষ্ণপক্ষের]]* 'অরু' চরিত্রে, এবং অন্ধ মেয়ের চরিত্রে *অনেক দামে কেনা* চলচ্চিত্রে অভিনয় করেন, দুটি চলচ্চিত্রই বেশ প্রশংসিত হয়। ২০১৭ সালে তার একমাত্র চলচ্চিত্র *[[ঢাকা অ্যাটাক]]* মুক্তি পায়, যা বাংলাদেশের প্রথম পুলিশ থ্রিলার চলচ্চিত্র, চলচ্চিত্রটি দেশ-বিদেশে ব্যাপক প্রশংসিত হয়। ২০১৮ সালে তার অভিনীত চারটি চলচ্চিত্র মুক্তি পায়।

## চলচ্চিত্রের তালিকা

## পুরস্কার

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজশাহী জেলার ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:শান্ত-মারিয়াম ইউনিভার্সিটি অব ক্রিয়েটিভ টেকনোলজির প্রাক্তন শিক্ষার্থী
বিষয়শ্রেণী:ঢাকা সিটি কলেজের প্রাক্তন শিক্ষার্থী